
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Sadaļā ""Problēmas apraksts" ir atsauce uz plašsaziņas līdzekļu informāciju par Baltkrievijas Republikas atbalstu Krievijas Federācijas karam pret Ukrainu. Baltkrievijas atbalsts Krievijas agresijai pret Ukrainu ir fakts, ko nenoliedz Baltkrievijas amatpersonas, kā arī tas ir minēts 2022. gada 20.-21. oktobra Eiropadomes secinājumos.

Izsakām priekšlikumu izteikt sadaļu bez atsauces uz mediju informāciju par Baltkrievijas atbalstu Krievijai.
Piedāvātā redakcija
Norādāms, ka kopš 2021. gada 10. augusta kopumā no valsts robežas nelikumīgas šķērsošanas ir atturēti 7562 cilvēki.
Kopš 2022. gada 1. augusta ir būtiski palielinājies aizturēto un atturēto personu skaits uz Latvijas Republikas - Baltkrievijas Republikas valsts robežas, proti, augusta mēnesī no valsts robežas nelikumīgas šķērsošanas ir atturēta 301 persona, septembra mēnesī 299 personas, bet oktobra mēnesī no valsts robežas nelikumīgas šķērsošanas ir atturētas jau 173 personas. Atsevišķos gadījumos aizturēto un atturēto personu skaits vienā grupā ir no 20 – 30 personas.
Būtisks vērā ņemams apstāklis ir Krievijas Federācijas uzsāktais karš Ukrainā, ko atbalsta arī Baltkrievijas Republika. Arī no Lietuvas Republikas un Polijas kompetentajām institūcijām joprojām tiek saņemta informācija par nelikumīgas valsts robežas šķērsošanu no Baltkrievijas Republikas teritorijas. Tādējādi arī turpmāk ir nodrošināma Latvijas Republikas un Baltkrievijas Republikas valsts robežas uzraudzība pastiprinātā režīmā, tai skaitā saglabājot Ministru kabineta 2021. gada 10. augusta rīkojumā Nr. 518 "Par ārkārtējās situācijas izsludināšanu" noteikto ārkārtējās situācijas režīmu. Tāpat būtiski vērā ņemams apstāklis ir tas, ka Polija ir pabeigusi pastāvīgā žoga būvniecību gar Polijas un Baltkrievijas Republikas robežu, savukārt uz Lietuvas Republikas - Baltkrievijas Republikas robežas jau noris pastāvīgā žoga būvniecība. 
Līdz ar to pastāv iespēja, ka no Baltkrievijas Republikas puses var tikt izmantota situācija, ka gar Latvijas Republikas-Baltkrievijas Republikas robežu nav izbūvēts pastāvīgs žogs, tādējādi palielinot personu, kuras nelikumīgi šķērso Latvijas Republikas-Baltkrievijas Republikas valsts robežu, skaitu. 
Tāpat ir būtiski nodrošināt starpvalstu vienotu koordinētu rīcību attiecībā uz šādu nelikumīgu valsts robežas šķērsošanu, lai nodrošinātu līdzvērtīgu visa reģiona valstu robežu ar Baltkrievijas Republiku apsardzību.
	Reinis Kalniņš (ĀM)

	2.

1.3. Pašreizējā situācija, problēmas un risinājumi 
	Priekšlikums
Sadaļā "Risinājuma apraksts" līdzīgi kā sadaļā "Problēmas apraksts" ir atsauce uz plašsaziņas līdzekļu informāciju par Baltkrievijas atbalstu Krievijai.

Aicinām izteikt sadaļu bez minētas atsauces.
Piedāvātā redakcija
Ministru kabineta rīkojuma projekts paredz pagarināt ārkārtējo situāciju atsevišķās administratīvajās teritorijās, ņemot vērā joprojām esošo situāciju saistībā ar Krievijas Federācijas uzsākto karu Ukrainā, ko atbalsta arī Baltkrievijas Republika.
	Reinis Kalniņš (ĀM)



